Source: https://www.riigiteataja.ee/akt/131032015004?leiaKehtiv
Timestamp: 2019-12-11 09:53:44+00:00

Document:
Riigisisesed lennureeglid ja erandid ning erisused komisjoni rakendusmääruses (EL) nr 923/2012 sätestatud lennureeglitest – Riigi Teataja
Riigisisesed lennureeglid ja erandid ning erisused komisjoni rakendusmääruses (EL) nr 923/2012 sätestatud lennureeglitest
Riigisisesed lennureeglid ja erandid ning erisused komisjoni rakendusmääruses (EL) nr 923/2012 sätestatud lennureeglitest - sisukord
§ 2 Mõisted ja lühendid
§ 3 Lennuvälja lennuinfoteenus
§ 4 Õhusõidukist esemete või ainete puistamine või piserdamine
§ 5 Pukseerimine
§ 6 Vigurlennud
§ 7 Mehitamata õhusõiduki käitamine
§ 8 Öösel visuaallennureeglite järgi toimuv lend
§ 9 Eri-VFR-lennud öösel
§ 10 Visuaallennureeglite järgi teostatavate meditsiinilise, otsingu- ja päästeoperatsiooni, politsei- ja tollioperatsiooni, keskkonnakontrolli, evakueerimislennu ning tuletõrjelennu käitamismiinimumid operatiiv-teenistuslikus lennutegevuses käitataval kopteril
§ 101 Lennuplaani esitamine kohalikeks VFR-lendudeks
RT I, 29.10.2019, 6
Vastu võetud 26.03.2015 nr 24
RT I, 31.03.2015, 4
jõustumine 03.04.2015
15.06.2016 RT I, 17.06.2016, 3 20.06.2016
18.10.2019 RT I, 29.10.2019, 3 01.11.2019
Määrus kehtestatakse lennundusseaduse § 4 lõike 31 alusel.
Käesoleva määrusega kehtestatakse riigisiseste lennureeglitena erandid komisjoni rakendusmääruses (EL) nr 923/2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1–66) (edaspidi komisjoni rakendusmäärus (EL) nr 923/2012), sätestatud lennureeglitest ning erisused lendudeks, mida komisjoni rakendusmäärus (EL) nr 923/2012 ei reguleeri või mille puhul ei ole võimalik järgida komisjoni rakendusmääruses (EL) nr 923/2012 sätestatud lennureegleid.
[RT I, 29.10.2019, 3 - jõust. 01.11.2019]
§ 2. Mõisted ja lühendid
Käesolevas määruses kasutatakse mõisteid ja lühendeid järgmises tähenduses:
1) lennuvälja lennuinfoteenus (aerodrome flight information service – AFIS) on teenus, mis on ette nähtud mittekontrollitaval lennuväljal ja selle läheduses käitatavale õhusõidukile lennuohutuse ja efektiivsuse seisukohast vajalike nõuannete ja info andmiseks;
2) lennuinfotsoon (flight information zone – FIZ) on mittekontrollitav piiritletud õhuruum, milles osutatakse lennuvälja lennuinfoteenust.
§ 3. Lennuvälja lennuinfoteenus
(1) Õhuruumi klassis G peab mittekontrollitava lennuvälja ümber, kus osutatakse lennuvälja lennuinfoteenust vastava lennuliiklusteenindusüksuse tööajal, olema kehtestatud lennuinfotsoon ja kohustusliku raadioside ala (Radio Mandatory Zone – RMZ).
(2) Enne igat lendu, mis toimub käesoleva paragrahvi lõikes 1 nimetatud alas, tuleb esitada lennuliiklusteenindusüksusele lennuplaan.
§ 4. Õhusõidukist esemete või ainete puistamine või piserdamine
[Kehtetu - RT I, 29.10.2019, 3 - jõust. 01.11.2019]
§ 5. Pukseerimine
§ 6. Vigurlennud
(1) Vigurlende ei tohi sooritada maareformi seaduse tähenduses tiheasustusega alade ja rahvakogunemiste kohal.
(2) Vigurlennud, mis toimuvad lennundusürituse raames, tuleb kooskõlastada Lennuametiga nimetatud üritusele lennundusseaduse § 51 kohase ühekordse loa taotlemisel.
§ 7. Mehitamata õhusõiduki käitamine
(1) Mehitamata õhusõidukit tohib käitada mittekontrollitavas õhuruumis madalamal kui 500 jalga maa- või veepinnast nii, et see ei ohustaks inimesi, vara ja teisi õhusõidukeid.
(2) Mehitamata õhusõiduki käitamiseks mittekontrollitavas õhuruumis ülalpool käesoleva paragrahvi lõikes 1 sätestatud kõrgust, kontrollitavas õhuruumis ja lennuinfotsoonis peab olema lennundusseaduse § 51 kohane Lennuameti ühekordne luba.
(3) Mehitamata õhusõiduki käitamisel tuleb arvestada lennuliiklusteenindusüksuse antud juhiseid ja sõltuvalt õhuruumi klassist saada selleks eelnevalt lennujuhtimisüksuse luba.
§ 8. Öösel visuaallennureeglite järgi toimuv lend
Visuaallennureeglite järgi (edaspidi VFR-lend) tohib öösel lennata vastavalt komisjoni rakendusmääruses (EL) nr 923/2012 sätestatud tingimustele.
§ 9. Eri-VFR-lennud öösel
Lennujuhtimisüksus võib anda loa öiseks VFR-lennuks, mis toimub lähialas visuaallennuilmast halvema ilma korral.
§ 10. Visuaallennureeglite järgi teostatavate meditsiinilise, otsingu- ja päästeoperatsiooni, politsei- ja tollioperatsiooni, keskkonnakontrolli, evakueerimislennu ning tuletõrjelennu käitamismiinimumid operatiiv-teenistuslikus lennutegevuses käitataval kopteril
[RT I, 17.06.2016, 3 - jõust. 20.06.2016]
(1) Visuaallennureeglite järgi teostatava meditsiinilise, otsingu- ja päästeoperatsiooni, politsei- ja tollioperatsiooni, keskkonnakontrolli, evakueerimislennu ning tuletõrjelennu käitamismiinimumide puhul tuleb järgida komisjoni määruse (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 296, 25.10.2012, lk 1–148), V lisa punktis SPA.HEMS.120 kopteri meditsiinilisele lennule HEMS – (Helicopter Emergency Medical Services) sätestatud tingimusi.
(2) Lõikes 1 toodud öised käitamismiinimumid kahe piloodiga meeskonna puhul võib asendada kahe piloodiga meeskonna päevaste käitamismiinimumidega, kui täidetakse kõiki järgmiseid nõudeid:
1) lendu opereeritakse öönägemissüsteemiga NVIS – (Night Vision Imaging System) kahe piloodi meeskonnaga, kes vastavad vähemalt samaväärsetele nõuetele, mis on kehtestatud komisjoni määruse (EL) nr 965/2012 V lisa punktis SPA.NVIS.130;
2) kopter ja kõik lennuga seonduvad NVIS - seadmed vastavad vähemalt samaväärsetele nõuetele, mis on kehtestatud komisjoni määruse (EL) nr 965/2012 V lisa punktis SPA.NVIS.110;
3) kopteril on neljateljeline autopiloot või raadiokõrgusmõõtja.
§ 101. Lennuplaani esitamine kohalikeks VFR-lendudeks
VFR-lennu kohta, millel on vastavalt komisjoni rakendusmääruse (EL) nr 923/2012 lisa punktile SERA.4001 või käesoleva määruse § 3 lõikele 2 lennuplaani esitamise kohustus ning mis ei ületa Eesti Vabariigi piiri, tuleb lennuplaan esitada vähemalt 30 minutit enne lennu väljumist.

References: § 2

§ 3

§ 4

§ 5

§ 6

§ 7

§ 8

§ 9

§ 10

§ 101
 § 4

§ 2

§ 3

§ 4

§ 5

§ 6
 § 51

§ 7
 § 51

§ 8

§ 9

§ 10

§ 101
 § 3